kardosdrur/scandi-wiki huggingface dataset:
Leirpollen

Leirpollen eller Store Leirpollen (nordsamisk: Juovlavuotna) er en fjordarm i den østlige del af  Tanafjorden i Tana kommune i Troms og Finnmark  fylke i Norge. Fjorden har indløb mellem Leirpollnes i vest og Giemašlávvonjárga i øst, og går 5,5 kilometer mod syd til Austertana i bunden af fjorden.

Der ligger spredt bebyggelse langs begge fjordsiderne, men i bunden  ligger de tættere ved bygden Austertana. 

Fylkesvej 890 går langs hele vestsiden af fjorden.

Kilder og henvisninger

Fjorde i Troms og Finnmark
Tana
Mathias Madsen

Mathias Madsen (født 8. marts 2002) er en dansk fodboldspiller, der spiller for  Middelfart BK . Hvor han i 2021 har underskrevet en 2 årig kontrakt.

Klubkarriere 
Madsen skiftede til AC Horsens som 12-årig, da han blev en del af klubbens talentskole.

AC Horsens 
I slutningen af februar 2018 skrev Madsen under på treårig kontrakt, der gjaldt fra sommeren 2018 og frem. Han spillede da hovedsageligt på klubbens U/17-hold. 

Han fik sin debut i Superligaen den 21. april 2018, da han blev skiftet ind i det 90. minut i stedet for Delphin Tshiembe i et 1-3-nederlag ude mod FC København. Han blev med sine 16 år og 43 dage den yngste debutant nogensinde for AC Horsens i Superligaen og den næstyngste samlet i Superligaen, kun overgået på daværende tidspunkt af Kenneth Zohore.

Referencer

Eksterne henvisninger 

Fodboldspillere fra Danmark
Fodboldspillere fra AC Horsens
Ølsemagle Mølle

Ølsemagle Mølle er en hollandsk vindmølle beliggende vest for landsbyen Ølsemagle og Skandinavisk Transport Center i Køge Kommune.

Historie 
Møllen blev bygget i 1887, og i 1924 fik den monteret en dieselmotor. Den fungerede som mølleri indtil 1967.

Ølsemagle Møllelaug blev dannet i 1984 med henblik på bevarelse og restaurering af møllen. I midten af 1980'erne finansierede Køge Kommune en stor restaurering af møllen via et beskæftigelsesprojekt. I 1987 var arbejdet færdiggjort.

Møllen fungerer er i dag museumsmølle, og drives som en selvejende institution, hvor møllelauget står for vedligehold og drift.

Møllens vinger drejer to gange om året. Den nationale Mølledag den 3. søndag i juni, samt på Dragedagen den 1. søndag i september. I sommerperioden er møllen åben for publikum hver søndag, men den kan beses udefra hele året.

Referencer

Eksterne henvisninger 
 Ølsemagle Mølle hos Den Store Danske
 Ølsemagle Mølle hos Visit Køge

Hollandske vindmøller i Danmark
Bygninger, konstruktioner og anlæg i Køge Kommune
Etableret i 1887
Monte Cevedale

Monte Cevedale er det højeste bjerg i Trentino-provinsen. Bjerget ligger på grænsen mellem Lombardiet og Trentino-Alto Adige (Südtirol) i Italien. Den sydlige tinde er 3769 m.

Bjerge i Italien
Bjerge i Alperne
Trentino
Jeppe Gertsen

Jeppe Spliid Gertsen, (Spliid) (Gertsen) (født 9. februar 1997) er en dansk fodboldspiller, der spiller for Fc Fredericia og havde Superlige debut i Silkeborg.

Klubkarriere 
Gertsen er født i Aarhus og startede sin karriere i AGF, inden han i 2009 skiftede til Silkeborg IF's U/13-hold. Gradvis rykkede han op igennem ungdomsrækkerne sideløbende med sin gymnasielle uddannelse på Silkeborg Gymnasium, som han færdiggjorde i 2017. I sommeren 2015, mens han spillede for U/19-holdet, skrev han under på en treårig kontraktforlængelse. I samme periode begyndte han at træne med klubbens førstehold. Han var samlet set på bænken otte gange i løbet af sæsonerne 2015-16 og 2016-17. Udover dette, vandt han i 2014 Danmarksmesterskabet i streetfodbold med sit hold Tilst-Legends.

Silkeborg IF 
Gertsen fik sin debut for førsteholdet den 19. september 2017, da han startede inde og spillede alle 90 minutter i anden runde af DBU Pokalen 2017-18 i en kamp mod Kjellerup IF.

Debuten i Superligaen kom den 10. december 2017, da han erstattede Davit Skhirtladze i de sidste minutter af en 2-1-sejr over Odense. I januar 2018 skrev han under på en treårig kontraktforlængelse, således parterne havde papir på hinanden frem til sommeren 2021.

i 2018 var Jeppe den helt store pokal helt for Silkeborg, da de kom til finalen mod Brøndby. Her scorede han 3 kampafgørende mål i 3 forskellige kampe, der var med til at sikre Silkeborg finale pladsen. Dette var bl.a. på sakse til 1-2 i semifinalen mod Randers. Her: https://www.youtube.com/watch?v=xV5vbvWl7Gk

Fc Fredericia

Spliid skrev kontrakt med Fc Fredericia sommeren 2021, forløbende to år.

Referencer

Eksterne henvisninger 
 

Fodboldspillere fra Danmark
Fodboldspillere fra AGF
Fodboldspillere fra Silkeborg IF
Mads Emil Madsen

Mads Emil Møller Madsen (født 14. januar 1998) er en dansk fodboldspiller, der spiller for AGF. Han har tidligere spillet for Slavia Prag, LASK Linz og Silkeborg IF.

Klubkarriere

Ungdomskarriere 
Madsen skiftede til Silkeborg IF fra den lokale klub Gl. Rye IF i en alder af 13 år. Efter færdiggørelse af folkeskolen blev han en del af Silkeborg Football College.

I oktober 2016 skrev Madsen under på en kontrakt, hvormed parterne havde papir på hinanden frem til 2020. Han blev videre en del af klubbens førstehold fra sommeren 2017 som fuldtidsprofessionel.

Silkeborg IF 
Madsen fik sin debut for Silkeborg IF i Superligaen den 10. oktober 2016 i en alder af 18 år. Han startede på bænken og blev skiftet efter 87 minutter som erstatning for Sammy Skytte i en 1-1-kamp mod Lyngby Boldklub. Sin første kamp fra start fik han den 2. marts 2017 i forbindelse med en DBU Pokalkamp mod AaB, som Silkeborg IF tabte 0-5.

LASK 
Den 29. juni 2020 skrev han under på en fireårig kontrakt med den østrigske klub LASK Linz.

Trods en god indsats i LASK, hvor han spillede 24 ligakampe, fik han ikke så meget spilletid, som han kunne ønske, så allerede efter en sæson skiftede han videre.

Slavia Prag 
Fra Østrig tog Madsen videre til den tjekkiske klub SK Slavia Prag, hvor han fik en aftale frem til udløbet af 2025. Imidlertid fik han heller ikke her så meget spilletid, som han havde ønsket, idet det blot blev til 12 ligakampe, heraf kun to fra start.

AGF 
Efter en sæson i Slavia hentede AGF Mads Emil Hansen tilbage til Danmark i sommeren 2022.

Referencer

Eksterne henvisninger 
 

Fodboldspillere fra Danmark
Fodboldspillere fra Silkeborg IF
Fodboldspillere fra LASK Linz
Fodboldspillere fra Slavia Prag
Fodboldspillere fra AGF
Brillebjørn

Brillebjørnen (Tremarctos ornatus)  er den eneste nulevende bjørneart i Sydamerika. Den er eneste tilbageværende i underfamilien Tremarctinae, der tillige indeholder en række uddøde syd- og nordamerikanske bjørnearter.

Se også 

 Pleistocæn megafauna

Referencer

Bjørne
Koifjorden

Koifjorden er en fjord på nordøstsiden af Nordkinnhalvøen i Gamvik kommune i Troms og Finnmark fylke i Norge. Fjorden har indløb  mellem Skalangsneset i vest og Sandfjordneset i øst og går seks kilometer mod syd til Innervalen i enden af fjorden. Vest for Skalangsneset ligger Risfjorden og øst for Sandfjordneset ligger Sandfjorden. Koiøen ligger midt i indløbet til fjorden.

I den indre del af fjorden ligger det spredte bebyggelser, men disse har ikke vejforbindelse.

Kilder og henvisninger

Fjorde i Troms og Finnmark
Gamvik
Risfjorden (Gamvik)

Risfjorden er en fjord på Nordkinnhalvøen i Gamvik kommune i Troms og Finnmark   fylke i Norge. Fjorden har indløb mellem Larsolaurda i vest og Skalangsneset i øst og går fire kilometer mod syd til Laksesættet i enden af fjorden. Øst for Skalangsneset ligger Koifjorden. Syd for fjorden ligger søen Koifjordsvannet

Der har været bebyggelser på  på begge sider af fjorden som kaldtes Risfjord.

Kilder og henvisninger

Fjorde i Troms og Finnmark
Gamvik
Detektor (radio)

Indenfor radio er en detektor en enhed eller kredsløb, som ekstraherer information fra en moduleret radiofrekvens strøm eller spænding. Demodulationsfunktionen er uddybet i demodulator.

Termen dateres til de første tre tiår af radiokommunikation (1888-1918). I modsætning til senere radiostationer, som sender audio (et audiosignal) på en vedvarende bærebølge, sendte datidens (1888-1918) radiostationer information via radiotelegrafi. Radiosenderen blev moduleret via tænd og sluk til at producere lange eller korte perioder af radiobølger, udsendende tekstbeskeder i morsekode. Derfor behøvede radiomodtagere kun at skelne mellem tilstedeværelsen eller fraværet af et radiosignal. Enheden som udførte denne funktion i radiomodtagerkredsløb blev kaldt en detektor. 
En mængde af forskellige detektorenheder, såsom kohærer, elektrolytisk detektor, magnetisk detektor og krystaldetektor blev anvendt under den trådløse telegrafi æra indtil overgået af elektronrørsteknologi.

Efter at audio sendinger (amplitudemodulation, AM) begyndte omkring 1920, udviklede termen sig til at betyde en demodulator, (sædvanligvis et elektronrør) som ekstraherede audiosignal fra en AM-moduleret bærebølge.  Det er detektorens aktuelle betydning, selvom moderne detektorer sædvanligvis består af halvlederdioder, transistorer eller integrerede kredsløb.

Se også
Radioforsats

Kilder/referencer

Eksterne henvisninger
Simple blokdiagrammer og beskrivelser af centrale kredsløb for FM sendere og modtagere:  

Radioteknik
Radiomodtagere
Demodulation

ja:ラジオ受信機
Detektor

Ordet detektor (engelsk detector afledt af detect der betyder afdække eller opdage) er en enhed eller apparat som er i stand til at registrere et specifikt stof eller et fysisk fænomen - fx radiobølger. Ordet detektor har flere specialiseringer:
 Detektor (sensor) - hovedbetydning; sensor.
 Fotodetektor
 Metaldetektor
 Radioaktivitetsdetektor - Geiger-Müller-rør, Geigertæller, (Dosimeter)
 Løgnedetektor - omstridt detektor
 Detektor (radio) - egentlig radiosignal demodulator - i dag ikke kun en detektor. Den oprindelige detektor (fx kohærer) påviste radiobølger - den demodulerede ikke
 Krystaldetektor - antikt ensrettende komponent, som anvendes i et krystalapparat
 Tayloe-detektor
 DR Detektor - tv-program
 USS Detector - tidligere skibe i den amerikanske flåde

Se også
Hårpisk

Hårpisk er en lang, tynd fletning eller pisk af hovedhår som hænger ned i nakken. Flettede hårpiske og delvist barberet hoved var påbudt frisure for alle mænd under Qing-dynastiet i Kina fra 1645 til 1912. Hårpiske var dessuden almindelig i den europæiske herremod i 1700-tallet. Skikken opstod som militær Soldatenzopf blandt preussiske soldater, men blev udbredt også i den civile moten, særlig i form af piskeparykker, pudderparykker med langt, stramt bundet nakkehår. Mange mænd fortsatte med hårpisk i eget hår også en tid efter at parykkerne gik af mode mod slutningen af århundredet.

Galleri

Referencer 

Frisurer
Ernst Gottlieb af Anhalt-Plötzkau

Fyrst Ernst Gottlieb af Anhalt-Plötzkau (; født , død 7. marts 1654) var fyrste af det tyske fyrstendømme Anhalt-Plötzkau fra 1653 til sin død i 1654.

Biografi 
Ernst Gottlieb blev født den  i Plötzkau i Anhalt som den ældste søn af Fyrst August 1. af Anhalt-Plötzkau i hans ægteskab med Grevinde Sibylle af Solms-Laubach.

Ved faderens død i 1653 arvede Ernst Gottlieb fyrstendømmet Anhalt-Plötzkau i fællesskab med sine to yngre brødre Lebrecht og Emanuel. Ernst Gottlieb døde imidlertid allerede 7 måneder senere, den 7. marts 1654 i Plötzkau. Da han var ugift og ikke havde arvinger blev han efterfulgt af sine to brødre og med-regenter.

Ved Fyrst Vilhelm Ludvig af Anhalt-Köthens død i 1665, overtog Lebrecht og Emanuel dennes fyrstendømme og blev fyrster af Anhalt-Köthen, mens Anhalt-Plötzkau blev en del af Anhalt-Bernburg.

Se også 
 Anhalt
 Anhalts regenter
 Huset Askanien

Eksterne links 
 Slægten Askaniens officielle hjemmeside  
 Schloss Plötzkaus officielle hjemmeside  

Huset Askanien
Fyrster af Anhalt-Plötzkau
Personer fra Plötzkau
Tyskere i 1600-tallet
Sandfjorden (Mehamn)

Sandfjorden er en fjord  på Nordkinnhalvøen i Gamvik kommune i Troms og Finnmark   fylke i Norge. Fjorden har indløb mellem Bispen i vest og Bjørkevikneset i øst og går fem kilometer mod sydvest til bebyggelsen Langstranda for enden af fjorden.

Fylkesvej 263 (Finnmark)  passerer enden af fjorden.

Kilder og henvisninger

Fjorde i Troms og Finnmark
Gamvik
Skittenfjorden

Skittenfjorden er en fjord  på Nordkinnhalvøen i Gamvik kommune i Troms og Finnmark fylke i Norge. Fjorden har indløb mellem  Kamøynæringen i vest og Bispen i øst og går fire kilometer mod sydvest til Austerbotnen. Vest for Kamøynæringen ligger Mehamnfjorden og øst for Bispen ligger Sandfjorden. Inderst i fjorden ligger to bugter, Vesterbotnen og Austerbotnen.

Det er enkelte bebyggelser men ingen veje  ved fjorden.

Kilder og henvisninger

Fjorde i Troms og Finnmark
Gamvik
Láhko nationalpark

Láhko nationalpark er en norsk nationalpark som ligger i et område med alpin karst i Nordland fylke i Norge. Parken blev oprettet i 2012, for «at bevare et stort naturområde som indeholder en særegen naturmangfoldighed med særlig vægt på landskab, naturtyper, arter og geologiske forekomster som er uden større naturindgreb.» . Den dækker et område på 188 km2.

Nationalparken ligger i kommunerne Beiarn, Gildeskål og Meløy. Den støder ved Nordre Glomvassfjellet op til Saltfjellet-Svartisen nationalpark i syd. Det meste af parken ligger over trægrænsen, og de laveste punkter ligger 330 moh. Arbejdet med værneplan for Sundsfjordfjellet startede i foråret2008, og 1. december 2010 udsendte Fylkesmannen anbefaling om oprettelse af en nationalpark i området.

Parken beskytter det største sammenhængende område af alpin karst i Norge. Parken har samiske kulturminder og Saltfjellet rensdyrgræsningsområde indgår i parken. Nationalparken omkranses af store vandkraftmagasiner, mens arealerne i nationalparken har få tekniske indgreb.

Navnet Láhko er lulesamisk og betyder «høytliggende, vidstrakt vidde»

Kilder og henvisninger 

Litteratur
 Trond Skoglund. Karst og planteliv i Glomfjellet. Meløy kommune, 1999
 Jan Inge Karlsen og Dagfinn Kolberg. Folk på Glomfjellet, Glomfjord jeger- og fiskerforenings 75-årige historie 1930-2005. Meløy historielag, 2006. 
 Solgunn Urrvall Finnesand. Analyse av karstformer i glomfjellområdet ved Svartisen. Hovedoppgave i geologi, Universitetet i Bergen 2002
Eksterne henvisninger
 regjeringen.no Pressemelding: Láhku nasjonalpark er oppretta 14.12.12
 dirnat.no Steintøff nasjonalpark i nord, 14.12.12
 ut.no Tom Edvindsens film om Glomfjellet; vår nye nasjonalpark går til filmen , 14.12.12
 Lahko  temasider påmiljodirektoratet.no
 Faktaark på Naturbas.no

Nationalparker i Norge
Nordlands geografi
Beiarn
Gildeskål
Meløy
Flemming Andersen

Flemming Andersen (født 2. juni 1968 i København, Danmark) er en dansk tegneseriekunster, der er mest kendt for at tegne Anders And til Jumbobøgerne. Han laver også sin egen tegneserie Maageliv.

Siden 1999, har han også illustreret børnebøger.

Tegneserietegnere fra Danmark
Personer fra København
Jomfruland nationalpark

Jomfruland nationalpark er en norsk nationalpark som ligger på og omkring øerne Jomfruland og Stråholmen i skærgården i Vestfold og Telemark fylke i Norge; 98 % af arealet i nationalparken er havområder. Parken blev oprettet i 2016 for at « tage vare på et større naturområde med geologisk særpreg med israndafsætninger og biologisk mangfoldighed i hav og på land med særegne og representative økosystemer og landskaber som er uden tunge naturindgreb» og den dekker et område på 117 km2. 

Nationalparken ligger i Kragerø kommune; og grænser op til Stråholmen landskabsværnområde som blev nyoprettet samtidig med nationalparken. Oprettelsen kom som følge af et lokalt initiativ som startede i 2013.

Geografi, landskab, geologi 
98 % af arealet i nationalparken består af hav og havbund. Meget af havbunden er på lavt vand og har høj produktion. Omtrent 15 kvadratkilometer med naturtyperne tangskov, ålegræseng, blødbund, skalsand og israndsafsætninger har national værdi.

Landskabet mod havet er præget af rullesten og strandvolde. På landsiden er der åbne græsninger og enge. Randmorænen Raet som blev dannet i slutningen af sidste istid, dominerer i hele nationalparkens længde, både i hav og på land. Rullestenstranden på ydersiden af Jomfruland er ca 7 km lang.

Flora og fauna 
Jomfruland og Stråholmen bruges som rasteområder for trækfugle. Jomfruland Fuglestation har registreret 318 fuglearter, hvilket er det næst største antal i landet. Mod nord på Jomfruland og på Stråholmen yngler nattergal, tornirisk og af og til tornskade og karmindompap. Området har den største forekomst af fløjlsand på Østlandet. Der er en fast bestand af spættet sæl på Telemarkskysten og en stor andel holder til i nationalparken.

Forvaltning og brug af området 
Området er et populært fritidsområde. Særlig Jomfruland, men også Stråholmen, de andre holme og Stangnes på fastlandet er velbesøgt. Der er 22 områder i nationalparken med samlet areal på 150 hektar  som er sikret for til friluftsliv.

Kilder og henvisninger

 Officielt websted

Nationalparker i Norge
Vestfold og Telemarks geografi
Kragerø
Etableret i 2016
Valentino (modehus)

Valentino er et italiensk modehus, der blev grundlagt i 1960 af Valentino Garavani og er en del af Valentino Fashion Group, der igen er ejet af staten Qatar igennem Mayhoola for Investments S.P.C. efter et køb på 700 mio. euro i 2012. Siden oktober 2008 har den kreative direktør været Pier Paolo Piccioli. Alessandra Facchinetti var kreativ designer fra 2007-2008. Virksomhedens hovedkvarter ligger i Milano, men den kreative afdeling er placeret i Rom.

Den internationale debut skete i 1962 i Firenze. Valentino har sæligt fremstillet brudekjoler, og har bl.a. designet til Elizabeth Taylor, Anne Hathaway, Jennifer Lopez, Courtney Cox, Sophie Hunter og Prinsesse Madeleine af Sverige.

Referencer

Eksterne henvisninger 
 

Beklædningsvirksomheder fra Italien
Etableret i 1960
Palmemår

Palmemåren (Nandinia binotata) er et lille pattedyr, der hører til de kattelignende rovdyr. Den er eneste nulevende medlem af familien Nandiniidae, men har tidligere været grupperet sammen med desmerdyr. Nyere morfologiske og molekylærgenetiske analyser peger imidlertid på at palmemårens forfædre udspaltede fra de øvrige kattelignende rovdyr for omkring 44.5 millioner år siden. Palmemåren er slank, med korte ben, små ører og en lang stribet hale. Pelsen er grålig til mørkebrun med sorte pletter på ryggen. Dyrene er mellem 35 og 63 cm lange, med en 34-70 cm lang hale og vejer mellem 1.2 og 3 kg. Hannerne er en anelse større end hunnerne.

Den har to sæt duftkirtler, et par på undersiden af bagkroppen og mellem den tredje og fjerde tå. Disse duftkirtler udskiller et stærkt lugtende sekret, der anvendes til at markere territorier og i forbindelse med parring.

Udbredelse 
Palmemåren er udbredt over det meste af Afrika syd for Sahara, fra Guinea til Sydsudan, sydpå til Angola og ind i det østlige Zimbabwe. Den forekommer i mange forskellige skovtyper op til en højde på ca. 2.500 meter over havet.

Palmemåren er nataktiv og tilbringer stort set hele livet i trækronerne. Hunnen er drægtig i 2-3 måneder og føder op til 4 unger i slutningen af regntiden eller begyndelsen af tørtiden, mellem september og januar. Så længe hunnen dier ungerne udskiller hendes mælkekirtler et orangegult sekret, der misfarver hendes underside og ungernes pels. Formålet er formentlig at signalere til hanner at hun ikke er tilgængelig. 

Palmemår efterstræbes som bushmeat og deres levesteder trues af skovhugst, minedrift og omlægning af naturlig skov til oliepalmeplantager.

Referencer 

IUCN Rødliste - ikke truede arter
Rovdyr
Lovísa Thompson

Lovisa Thompson (født 27. oktober 1999) er en islandsk håndboldspiller, som spiller i danske Ringkøbing Håndbold og Islands kvindehåndboldlandshold.

I september 2018 blev hun udnævnt, af EHF, som en af de 20 mest lovende talenter i fremtiden, som er værd at holde øje med.

Karriere 
Hun begyndte sin karriere ved Íþróttafélagið Grótta fra sæson 2013-2014, og spillede hendes første officiele kamp for klub d. 1. februar 2014. Hun hjalp Grótta med at vinde det islandske mesterskab i 2015, hvor hun scorede det vindende og afgørende mål, med 3 sekunder og sikrede dermed titlen til Grótta.

Efter at Grótta rykkede ned i den anden bedste islandske række 1. deild kvenna i 2018, underskrev Thompson en kontrakt med topklubben Valur. I 2019 vandt hun den islandske pokalturnering med Valur, hvor hun også blev kåret til pokalfinalens bedste spiller.

Thompson skiftede i sommeren 2022 til den danske ligaklub Ringkøbing Håndbold på en etårig lejeaftale.

Referencer

Eksterne henvisninger 
 

Håndboldspillere fra Valur (håndbold)
Håndboldspillere fra Island
Birkespiræa

 
Birkespiræa er en lille, løvfældende busk med en tætgrenet vækst. Arten er fuldt hårdfør med smuk blomstring og flot høstfarve. Derfor bruges den (og sorter af den) meget i haver og anlæg.

Kendetegn 
Birkespiræa (Spiraea betulifolia) er en lille, løvfældende busk med en tætgrenet og kompakt vækst. Skuddene er forholdsvis tykke. Barken er først lysegrøn, men senere bliver den rødbrun. Knopperne er spredt stillede, små og let fladtrykte. Bladene er ovale og hele med bugtet rand. Begge bladsider er græsgrønne og hårløse.  Høstfarven er gul. Blomstringen foregår i juni, hvor man finder blomsterne siddende i tætte, endestillede halvskærme. De enkelte blomster er regelmæssige og 5-tallige med hvide til svagt lyserøde kronblade. Frugterne er kapsler med mange frø. 

Rodsystemet er tæt forgrenet og højtliggende i jorden. Planten danner udløbere og bliver med tiden mere bred end høj.

Birkespiræa når en højde på 5 m og en kronebredde ligeledes på 1 m.

Hjemsted 
Birkespiræa hører hjemme i skove, buskadser og græsområder samt langs floder og mindre vandløb i det nordøstlige Sibirien (Jakutien), i Russisk fjernøsten (Kurilerne, Khabarovsk, Primorye, Amur, Kamtjatka og Sakhalin) og i Japan (Hokkaido og Honshu). Desuden er den naturaliseret i Canada og de nordlige dele af USA. I de nordlige, kystnære dele af Kamtjatka og på Sakhalin findes skove, der er domineret af Jessogran (Picea jezoensis). Her vokser arten sammen med bl.a. almindelig fjerbusk, almindelig knærod, almindelig linnæa, almindelig majblomst, Alnus kamtschatica (en art af el), Calamagrostis purpurea (en art af rørhvene), Carex pallida og Carex reventa (arter af star), dragepil, dunet egebregne, finbladet mangeløv, finsk rose, Geranium erianthum (en art af storkenæb), Juniperus sibirica (en art af ene), kamtjatkabirk, kæmpemjødurt, Lathyrus pilosus (en art af fladbælg), Lonicera chamissoi (en art af gedeblad), Pedicularis resupinata (en art af troldurt), Ribes triste (en art af ribs), skovsyre, smalbladet gederams, Solidago spiraeifolia (en art af gyldenris), Sorbus sibirica (en art af røn), svensk hønsebær, tredelt egebregne, trenervet snerre, Veratrum oxysepalum (en art af foldblad), og østsibirisk lærk.

Galleri

Note 

Høstfarver
Buske
Haveplanter
Norwegian Air UK

Norwegian Air UK er et flyselskab fra Storbritannien. Selskabet er ejet af Norwegian. Flyselskabet har hub på London Gatwick Airport. Hovedkontoret er placeret i Horley, få kilometer fra Gatwick. 

Etableret i november 2015, opererer den Boeing 737-800 og Boeing 787-9 med regelmæssig service fra London Gatwick Airport til Europa, Asien, Nordamerika og Sydamerika.

Referencer

Eksterne henvisninger 

 NUK officielle hjemmeside 

Flyselskaber fra Storbritannien
Etableret i 2015
Ondskaben (bog)

Ondskaben () er en svensk roman skrevet af Jan Guillou. Bogen udkom første gang på svensk i 1981 og handler om drengen Erik og hans voldelige opvækst i Sverige. Den er baseret på Guillous egen barndom.

Referencer 

Litteratur fra Sverige
Litteratur i 1981
Danielle Collins

Danielle Rose Collins (født 13. december 1993 i St. Petersburg, Florida, USA) er en professionel kvindelig tennisspiller fra USA.

Eksterne henvisninger 

Tennisspillere fra USA
Personer fra Saint Petersburg